Kentucky

Kentucky (fon. kɨnˈtʌki, Kentaki) je jedan od saveznih država u SAD. Nalazi se u istočnom dijelu SAD-a, na zapadnoj strani Apalači planina. Glavna rijeka je Ohio. Veći gradovi su Louisville, Lexington, Owensboro, Bowling Green. Glavni grad je Frankfort. Prosječna nadmorska visina Kentakija je oko 300 m.

 Stanovništvo 
 Indijanska plemena 
Kentucky su povremeno naseljavale razne grupe Indijanaca, u krajevima oko rijeka Cumberland i Tennessee. Od pojedinačnih plemena to su bili Cherokee, sudeći prema arheološkim ostacima, ali tamo nisu imali stalnih naselja. Pleme Chickasaw svojevremeno je bilo naseljeno na najzapadnijem dijelu države, a u ranom periodu imali su naselje na donjem toku rijeke Tennessee. Indijanci Mosopelea isto su u ranom periodu bili naseljeni unutar Kentuckyja, izgleda na ušću Cumberlanda, i to u vrijeme svoga puta iz Ohia na donji tok Mississippija. Shawnee iz porodice Algonquian, imali su kraće vrijeme u ranom periodu nekoliko naselja, jedno od njih bilo je kod Lexingtona, a u njemu je rođen i čuveni poglavica Blackhoof. Shawnee su nekoliko puta prelazile teritoriju Kentickyja, po svoj prilici najviše zbog lova. Yuchi su još jedno pleme koje se na ranim mapama označava u ovoj državi, njihovo naselje je bilo locirano na rijeci koja se identificira sa Green Riverom. Kentucky je kao lovište služio i plemenima Illinois, Miami, Iroquois i Delaware.

 Poljoprivreda 
Već u ranoj fazi naseljavanja ove države uočen je veliki potencijal za izgradnju farmi i uzgoj poljoprivrednih kultura. Glavni poljoprivredni prozvodi su duhan, pamuk i voće.

 Industrija 
Zastupljena je mašinogradnja, prehrambena i auto industrija. Termoelektrane su glavni izvor električne energije.

Rudno blago:nafta, mrki ugalj, zemni plin itd. Prosječna zimska temperatura je oko 5 °C st a ljetna oko 23-26 °C. Šume su listopadne.

 Reference 

Kategorija:Savezne države Sjedinjenih Američkih Država
*